Αγγλοτσολιάς

Χρησιμοποιείται από κομμουνιστές και άλλους αριστερούς από τον Δεκέμβριο του 1944 και μετά, όταν οι σύμμαχοι Βρετανοί εργαλειοποίησαν και κατά περιπτώσεις συμμάχησαν με τους πρώην δωσίλογους των Γερμανών (*Γερμανοτσολιάδες* - Τάγματα Ευζώνων- ταγματασφαλίτες) ενάντια στο ΕΑΜ- ΕΛΑΣ, για να χαρακτηρίσει ακριβώς τον θεωρούμενο ως δωσίλογο της βρετανικής πολιτικής στην Ελλάδα. Κατά τον Εμφύλιο, όταν ανέλαβαν υπό την "προστασία" τους την Ελλάδα οι Αμερικανοί, μετατράπηκε σε *Αμερικανοτσολιάς*. Έκτοτε χρησιμοποιείται περισσότερο και κατά συγχρονία και αναδρομικά για να χαρακτηρίσει τον άνθρωπο των Άγγλων και καθ' υπερβολή Αγγλόφιλο. Ή πλέον ακόμη και απενοχοποιημένα τον πολιτισμικά Αγγλόφιλο *μπριτσώλη*, αυτόν που του αρέσει λ.χ. η βρετανική μουσική κ.ο.κ.

ΠΑΡΑΔΕΙΓΜΑΤΑ

1. Την κατάσταση αυτή της κίνησης προς τα πίσω της ιστορίας, κανείς δεν πρέπει να πανηγυρίζει ή να γιορτάζει. Νικητής υπήρξε μόνο η οπισθοδρόμηση και ο αυταρχισμός. Τα αίτια σαφώς βαρύνουν τον νέο κατακτητή, δηλαδή τους Εγγλέζους και τους παλιούς Γερμανοτσολιάδες, που μεταμορφώθηκαν στην συνέχεια, «φρόνιμοι γαρ», σε **Αγγλοτσολιάδες**. (Εδώ).
2. Σε ένα κόσμο που δεν θα ήταν αυτές οι αρχές των ισχυρών, ο συγκεκριμένος τύπος ανθρώπου θα ήταν κάτι άλλο, αντίστοιχο. Στην ΕΣΣΔ πχ, θα ήταν στάνταρ σκληροπυρηνικός κομισάριος, η στεγνή νομενκλατούρα. Στον Β’ Παγκόσμιο στην Γερμανία θα ήταν στα SS αξιωματικός, αν και μάλλον στην περίπτωση του συγκεκριμένου, βύσμα σε κάποιο γραφείο. Επί Τουρκοκρατίας, κοτζαμπάσης  κάποιου πασά της περιοχής. Επι φεουδαρχίας  χωμένος στην αυλή κάποιου Δούκα η Βασιλιά, στην θέση του γελωτοποιού ίσως. Στην Γαλλική Επανάσταση, λακές της Επιτροπής Κοινής Σωτηρίας. Γερμανοτσολιάς στην Κατοχή, που μετά έγινε με την ίδια ευκολία **αγγλοτσολιάς** και αμερικανοτσολιάς αργότερα. Δεν έχουν αρχές και ηθική αυτοί οι άνθρωποι, ούτε στο ελάχιστο. Δεν έχουν ιδεολογία επίσης, ή μάλλον έχουν αυτή που είναι κυρίαρχη και τους ταΐζει.  Τα πάντα για να βρούν μια θέση κοντά στον ήλιο. (Εδώ).
3. Οι πτωχοί και αποικισμένοι του 1944, με ξυρισμένα τα κεφάλια των παιδιών μας για αν μην πιάνουν ψείρες, αλλά απελευθερώνοντας την Αθήνα από τους Γερμανοτσολιάδες του Ιωάννη Ράλλη και τοςυ **Αγγλοτσολιάδες** του Γεωργίου Παπανδρέου, με συνθήματα λαοκρατίας, αυτή την εικόνα που αναπαρίσταναν με ζωντάνια και τα χαρακτικά του Τάσου. Στα μπουντρούμια και τα βασανιστήρια ηρωικά διελάλουν το ΟΧΙ ο Μίκης Θεοδωράκης και η κομμουνίστρια μητέρα μου Μπεάτα. Σήμερα πάνε όλα αυτά, πάει η αξιοπρέπεια του αποδεκατισμένου και γηρασμένου λαού μας, μήπως και χάσουμε τα εναπομείναντα ψίχουλα της συνταξιούλας μας. (Εδώ).
4. Ο Παπανδρέας ο **Αγγλοτσολιάς**. ο "γέρος της δημοκρατίας", της αλλαγής και του καταλλαγής. Το κατεξοχήν εμφυλιακό κατάλοιπο που μας κατατρύχει μέχρι σήμερον. πως αλλάζουν οι εποχές!!! Οι κομμουνιστές δέχτηκαν το πλήγμα των άγγλων υπό τις προσταγές του και το λαοπλάνο βλέμμα του. οι κομμουνιστές  έστερξαν να τον ενισχύσουν στην εκλογική του νίκη είκοσι χρόνια μετά. και σήμερα ο αλησμόνητος επαρχιώτικος δικολάβος του άλλου μεγάλου πρίγκηπα της δημοκρατίας Παπαναστασίου, που από την υπερβολική αγάπη που έτρεφε για την αστική δημοκρατία, σαν πρώτο κυβερνητικό του  μέτρο εξήγγειλε την απαγόρεψη του εορτασμού της πρωτομαγιάς, σήμερα αυτός ο κύριος <<τίποτα>> φιγουράρει στα βιβλία της Ιστορίας ως ο φωτεινός ηγέτης της Ελλάδος του 60, πλάι στον άλλο μακελάρη της σύγχρονης Ελλάδας Ελευθερίου Βενιζέλου, του τυχοδιωκτισμού της Μικροασιατικής περιπέτειας και του πρωτεργάτη των τόπων εξορίας και του ιδιωνύμου. με τον γιόκα του πανπανδρέα, ελέω ονόματος να λαμβάνει τον πρωθυπουργικό θώκο, να υποτάσσει για άλλη μια φορά σαν τον πατέρα του, τον τιμημένο προλετάριο στο ρεύμα της ταξικής καταλλαγής-ύφεσης και τον εγγονό του, τον χαλβά, που δεν μπορεί να μιλήσει καν ελληνικά να κινδυνεύουμε να  φάμε στην μάπα πρωθυπουργό για καμιά τετραετία. Πώς τα φέρνει η δόλια η ζωή, με αυτές τις αντιφάσεις της; Ειλικρινά αν ήμουν 70άρης κομμουνιστής και τα είχα ζήσει όλα αυτά τα αλλοπρόσαλα δυο τινά θα είχαν συμβεί: είτε από τσατίλα θα ζωνόμουν με εκρηκτικά και θα τίναζα καμιά πολυσύχναστη αγορά στον αέρα είτε θα έμπαινα στο φρενοκομείο. Εκεί οι αντιφάσεις που θα αντιμετώπιζα θα ήταν πιο υποφερτές. Φιλούρες (Indymedia).
5. Ψεσινός σποραναλυτής (οφ δη μπαντ άουερ) στο Νοβασπορτς. «Χάμες Ροντρίγκες ή Τζέιμς ,όπως τον λέμε στην Ευρώπη…» («εμείς οι **αγγλοτσολιάδες**»,δεν το είπε.) (Ιστολόγιο Νίκου Σαραντάκου).
6. The GuyDeborians. **Αγγλοτσολιάδες**. (Εδώ).